Gudleiv Forr

Gudleiv Forr (født 1940) er en norsk journalist, sakprosaforfatter og historiker som var vært ansatt i Dagbladet i det meste av sin yrkeskarriere.

Forr er født i Levanger85 års omtale i Aftenposten 26. aug. 2025 og vokste opp på Inderøy som sønn av pramskipper Olav Forr og hustru Hanna Cecilie (pikenavn Ulven), begge fra Inderøy.

Han ble cand.philol. i 1968 ved Universitetet i Oslo med historie hovedfag, norsk mellomfag og statsvitenskap grunnfag. Han har også studert amerikansk historie ved University of Texas. Han begynte i Dagbladet i 1969 og har der arbeidet som journalist, kommentator og vært redaktør for lederartikler. Han har gjennom sin journalistikk vært særlig opptatt av utdanningen- og forskningens rolle i samfunnsutviklingen. Han har som historiker også vært opptatt av kunnskapsrevolusjon på den norske landsbygda på 1800- og 1900-tallet. Forr gikk av med pensjon i 2007, men har også etter det skrevet artikler til avisa.

Forr var også redaktør for fagboka Landsgymnaset (2007) og har videre vært bidragsyter i bøker som Vårt eget språk (1987) og Norsk litteraturhistorie. Sakprosa (1998).http://www.samlaget.no/forfattar.cfm?id=2890 Han var i perioden 2008–2009 engasjert med å skrive historien om Institutt for fredsforskning (PRIO). Boka fikk tittelen Strid og fred og utkom på Pax forlag i 2009. I 2000 utgav Pax forlag boka Dagblad-tekster fra den politiske arena, som er et utvalg av hans artikler fra de siste 30 årene. Utgivelsen kom i forbindelse med hans 60-årsdag.

Forr har også i en årerekke vært deltaker i et nettverk eller samtalegruppe kalt Visjonsgruppen sammen med en gruppe fremtredende næringslivsledere.

Han tildelt Gullpennen i 2001 og Sverre Steen-prisen i 2011.

 Referanser 

Kategori:Journalister i Dagbladet
Kategori:Norske sakprosaforfattere
Kategori:Norske historikere
Kategori:Alumni fra Universitetet i Oslo
Kategori:Personer fra Inderøy kommune